2 Mme gone, go ka tswa go na le dilo dingwe tse di go tshwenyang. Gongwe o ile wa bona basha bangwe ba kolobediwa, mme moragonyana ba bo ba simolola go belaela gore a go tshela ka melao ya Modimo go na le mosola. Tota e bile, bangwe ba ile ba tlogela phuthego. Ka jalo, o ka tswa o tshwenyegile gore gongwe ngwana wa gago a ka simolola sentle e le Mokeresete yo o ikanyegang mme moragonyana a bo a fetoga le go tlogela phuthego. A ka nna a tshwana le bangwe ba kwa phuthegong ya Efeso ba Jesu a ileng a bua jaana ka bone: “O tlogetse lorato lo o neng o na le lone pele.” (Tshen. 2:4) O ka dira eng go thusa ngwana wa gago gore a se ka a wela mo mathateng ao le gore a “gole go ya polokong”? (1 Pet. 2:2) Go bona karabo, mma re tlotle ka sekao sa ga Timotheo.